Mahathirs bin Mohamads

Mahathirs bin Mohamads (, Mahathir bin Mohamad; dzimis ) ir Malaizijas politiķis, ārsts un rakstnieks. Malaizijas politikā un valsts lietās bija iesaistīts sešas desmitgades. Mahathirs bin Mohameds divus termiņus bija Malaizijas premjerministrs. Premjerministra krēslā pavadīja 24 gadus, kas ir visilgākais laika periods no visiem Malaizijas premjerministriem. Pirmo reizi viņš premjerministra krēslā bija no  līdz , savukārt otro reizi premjerministra amatā bija no  līdz . 

Mahathira vadībā Malaizija kļuva par vienu no visstraujāk augošajām reģiona valstīm, tomēr viņš tika arī kritizēts par autoritāru pārvaldību un cilvēktiesību ierobežošanu.

 Biogrāfija 
Mahathirs bin Mohamads dzimis  Alorsetarā, kas tajā laikā bija Britu impērijas pilsēta Nefederālajās malaju valstīs. Pēc Otrā pasaules kara sāka mācīties Karaļa Čārlza VII Medicīnas koledžā, kas vēlāk kļuva par Malajas Universitātes medicīnas fakultāti, pēc tam studēja arī Singapūras Universitātē. 1957. gadā atgriezās dzimtajā Alorsetarā, kur uzsāka ārsta praksi.

Jau studiju gados Mahathirs bin Mohamads pievērsās politikai un 1946. gadā kļuva par partijas UNMO biedru. Uzsākot ārsta praksi dzimtajā pilsētā Mahathirs bin Mohamads kļuva par partijas priekšsēdētāju Kedahā. Neskatoties uz ievērojamo lomu partijā, viņš netika ievēlēts pirmajās Malaizijas vispārīgajās vēlēšanās, kas norisinājās 1959. gadā. 1964. gada vēlēšanās Mahathirs bin Mohamads tika ievēlēts. No 1974. līdz 1978. gadam viņš bija Malaizijas izglītības ministrs, no 1976. līdz 1981. gadam bija deputātu premjerministrs, no 1978. līdz 1981. gadam bija Malaizijas tirdzniecības un rūpniecības ministrs.

 Mahathirs bin Mohamads kļuva par Malaizijas premjerministru. Premjerministra amatā bija līdz . Būdams premjerministrs, Mahathirs bin Mohamads no 1981. līdz 1986. gadam bija Malaizijas aizsardzības ministrs, no 1986. līdz 1999. gadam — Malaizijas iekšlietu ministrs, no 1998. līdz 1999. gadam un no 2001. līdz 2003. gadam — Malaizijas finanšu ministrs.

Pēc 2003. gada Mahathirs bin Mohamads joprojām iesaistījās Malaizijas politikas jautājumos, viņš izdeva grāmatas un izteica viedokļus par politiskajiem procesiem valstī.

 (92 gadu un 304 dienu vecumā) Mahathirs bin Mohamads otro reizi kļuva par Malaizijas premjerministru. 2020. gadā Malaizijā sākās politiska krīze, kā rezultātā Mahathirs bin Mohamads  tika atstādināts no Malaizijas premjerministra amata.

 Darbība (1981—2003) 
Viņš pārveidoja Malaiziju no valsts ar vāji attīstītu agrāro ekonomiku par vienu no "Āzijas tīģeriem". Propagandēja "Āzijas vērtības" pretstatā Rietumu un vadīja Nepievienošanās kustību. Viņa uzskatu kopumu (viņš tika uzskatīts par nacionālistu) Malaizijā sauca par "mahathirismu".

Viņa valdības laikā 1987. gadā, kad viņš bija premjerministrs, tieslietu ministrs un iekšlietu ministrs, viņa partijas jaunatnes organizācija etniskās spriedzes apstākļos sarīkoja mītiņu, kurā daži plakāti aicināja uz valstī mītošo ķīniešu slepkavošanu. Tā vietā, lai vērstos pret vainīgajiem, policija arestēja opozīcijas deputātus un slēdza vairākus laikrakstus. Vienlaikus šīs darbības bija domātas, lai apmierinātu šķeltniekus paša Mahathira partijā.

Mahathirs 1992. gadā izmantoja kāda incidenta radīto iespēju atcelt štatu sultānu konstitucionālo imunitāti no civilprasībām un krimināllietām, bet 1994. gadā sultānu tiesības tika vēl vairāk mazinātas.

Viņš ir programmas "Vīzija 2020" autors, kuras mērķis bija līdz 2020. gadam pārvērst Malaiziju par industrializētu valsti ar vidējo IKP pieaugumu 7% gadā un pastāvīgu valsts iedzīvotāju dzīves līmeņa uzlabošanos (1995. gadā nabadzīgo iedzīvotāju skaits jau bija samazinājies līdz 9%). Pirms 1998. gada krīzes IKP pieaugums bija vidēji 9%. Mahathirs ātri pārvarēja 1998. gada finanšu krīzi, paļaujoties uz vietējiem resursiem un palielinot valdības izdevumus pretēji SVF ieteikumiem. Kā preventīvu pasākumu pret līdzīgiem ekonomiskiem satricinājumiem nākotnē viņš ierosināja "zelta dināra projektu", kas paredzēja izveidot starptautisku valūtu, kas būtu nodrošināta ar zeltu.

Valsts un starptautiskā līmenī Mahathirs aizstāvēja islamizāciju, kas 2001. gadā pēc viņa paziņojuma, ka viņš pats ir fundamentālists un Malaizija jau kļuvusi par fundamentālā islāma valsti, radīja spriedzi valstī un noveda viņu pie demisijas pēc pusotriem gadiem.

 Darbība (no 2018) 
Mahathiram bija ciešas saites ar Krieviju, un abu valstu vadītāji kopīgi izrādīja skepsi pret tiesvedību, kas apsūdzēju Krieviju Malaizijas lainera notriekšanā virs Donbasa.

2020. gada augustā pēc amata atstāšanas viņš izveidoja nacionālistisku Dzimtenes cīnītāju partiju (Pejuang). Tomēr 2022. gada vēlēšanās šī partija neieguva nevienu vietu. 2023. gadā viņš to pameta un pievienojās citai partijai.

2022. gadā (97 gadu vecumā) viņš paziņoja, ka Malaizijai jāpieprasa sev Singapūra un Indonēzijas Riau salas, jo tās kādreiz piederējušas Malajai. Citi viņa paziņojumi par malajiešu kopību izsauca apsūdzības izvirzīšanu tiesā.

2023. gadā štatu vēlēšanās viņš atbalstīja koalīciju, kas viņu gāza no amata 2020. gadā, un tika iecelts par tās "neoficiālo padomnieku" četrās tās kontrolētajās štatu valdībās.

 Atsauces 

 Ārējās saites 

Kategorija:1925. gadā dzimušie
Kategorija:Malaizijas politiķi
Kategorija:Malaizijas premjerministri
Kategorija:Ar Draudzības ordeni apbalvotie (Krievija)